Lyshorntunnelen

Lyshorntunnelen er en motorveitunnel på Europavei 39 mellom Os og Bergen som åpnet i oktober 2022.Fakta om E39 Svegatjørn–Rådal  Statens vegvesen Tunnelen har to løp med til sammen fire kjørefelt og har fartsgrense 100 km/t.BA.no: Endelig ja til ny ekspressvei Bergen-Os Lyshorntunnelen er en av fire tunneler på strekningen Svegatjørn–Rådal.

 Utbygging 
I februar 2010 fikk Norconsult oppdraget med å prosjektere Svegatjørn–Rådal. Veidekke ble tildelt kontrakt for E39 Svegatjørn–Rådal 28. august 2015 for bygging av strekningen Svegatjørn i Os og Fanavegen i Bergen.Statens Vegvesen: Største vegkontrakt signert. Kontrakten på strekningen omfatter det meste av veilengden på prosjektet E39 Svegatjørn–Rådal, og hadde en verdi på knappe 2,3 milliarder kroner.

Tunnelen hadde gjennomslag 13. mai 2019.Statens Vegvesen: Siste «ladden» Bergen–Os  og ble åpnet 31. oktober 2022.

 Finansiering 
Prosjektet er finansiert av bompenger og statlige bevligninger. Den statlige delen er 60 prosent, tilsvarende 3,88 milliarder kroner. Hele veiprosjektet Svegatjørn–Rådal er anslått å koste 8,9 milliarder 2022-kroner.

 Bompenger 

Det er lagt opp til etterskuddsinnkreving i automatiske bomstasjoner ved grensen mellom Bjørnafjorden og Bergen kommuner. Det er forutsatt innkreving i begge retninger. Innkrevingen vil skje på nye E39 i Endalausmarka, på fylkesvei 583 ved Bahus og på fylkesvei 2860 ved Djupvik.

 Fartsmåling 
I mars 2023 ble det installert fartsmålere i begge retninger, som skal være en del av en evaluering om det skal installeres fotobokser i tunnelen. Bakgrunnen for dette er flere tilfeller av råkjøring i tunnelen.

 Se også 
Skogafjelltunnelen
Søråstunnelen
Råtunnelen
Liste over veitunneler i Norge
Veitunneler i Norge
 Lengste veitunneler i hvert fylke

 Referanser 

 Eksterne lenker 
 NVDB veikart

Kategori:Veitunneler i Bjørnafjorden
Kategori:Tunneler på E39